**II. MELLÉKLET**

**KÉPZÉSBEN RÉSZT VEVŐ OKTATÓK SZAKMAI ÖNÉLETRAJZ MINTÁJA**

|  |  |
| --- | --- |
| **Személyes adatok****(név, születési név, születési hely, idő)** |  |
| **Elérhetőségi adatok****(postacím, elektronikus levelezési cím)** |  |
| **Felsőfokú végzettségek** |  |
| **Tudományos fokozat(ok)** |  |
| **Oktatói tevékenységek bemutatása** |  |
| **Korábbi és jelenlegi munkahelyek, munkakörök és beosztások** |  |
| **Fontosabb tanulmányutak, kiküldetések (amennyiben releváns a közbeszerzési szakmai tapasztalat szempontjából)** |  |
| **Fontosabb publikációk** |  |
| **Képzésben betöltött szerep / oktatandó tantárgy** |  |

**AZ OKTATÓK ÖNÉLETRAJZÁBAN SZEREPLŐ SZEMÉLYES ADATOK KEZELÉSÉRE VONATKOZÓ TÁJÉKOZTATÓ**

**a felelős akkreditált közbeszerzési szaktanácsadók kötelező közbeszerzési szakmai képzéséről szóló 217/2017. (VII.31.) Korm. rendelet 2. § (3) bekezdés c)-d) pontja szerinti személyes adatoknak a Miniszterelnökség Közbeszerzési Felügyeletért Felelős Helyettes Államtitkársága által történő adatkezeléséről**

A Miniszterelnökség Közbeszerzési Felügyeletért Felelős Helyettes Államtitkársága, mint személyes adatok közvetlen kezelője (a továbbiakban: Adatkezelő) tájékoztatja az érintetteket a cím szerinti adatkezelési gyakorlatáról, a birtokába került személyes adatok védelme érdekében megtett intézkedéseiről és az érintettek jogorvoslati lehetőségeiről.

A jelen adatkezelési tájékoztató az információs önrendelkezési jogról és az információszabadságról szóló 2011. évi CXII. törvény (a továbbiakban: Infotv.) 14. §-án alapszik, amely szerint az érintett jogosult arra, hogy az adatkezeléssel összefüggő tényekről az adatkezelés megkezdését megelőzően tájékoztatást kapjon,, kérelmére személyes adatait és az azok kezelésével összefüggő információkat az adatkezelő a rendelkezésére bocsássa kérelmére, valamint az e fejezetben meghatározott további esetekben személyes adatait az adatkezelő helyesbítse, illetve kiegészítse, kérelmére, valamint az e fejezetben meghatározott további esetekben személyes adatai kezelését az adatkezelő korlátozza, kérelmére, valamint az e fejezetben meghatározott további esetekben személyes adatait az adatkezelő törölje.

Az Infotv. 4. §(1) bekezdése értelmében személyes adat kizárólag egyértelműen meghatározott, jogszerű célból, jog gyakorlása és kötelezettség teljesítése érdekében kezelhető. Az adatkezelésnek minden szakaszában meg kell felelnie az adatkezelés céljának, az adatok gyűjtésének és kezelésének tisztességesnek és törvényesnek kell lennie. Az Infotv. 4. §(2) bekezdése értelmében csak olyan személyes adat kezelhető, amely az adatkezelés céljának megvalósulásához elengedhetetlen, a cél elérésére alkalmas. A személyes adat csak a cél megvalósulásához szükséges mértékben és ideig kezelhető.

**1. Adatkezelő azonosító adatai:**

**Miniszterelnökség** (székhely: 1055 Budapest, Kossuth Lajos tér 2-4., PIR törzsszáma: 775290, adószám: 15775292-2-41, KSH száma: 15775292-8411-311-01)

**Releváns kapcsolattartási adatok**

**Telefonszám:** +36-1-795-5000

**Faxszám:** +36-1-795-0381

**E-mail cím:** fakszkepzes@me.gov.hu

**2. Adatkezelés célja:**

A felelős akkreditált közbeszerzési szaktanácsadók kötelező közbeszerzési szakmai képzéséről szóló 217/2017. (VII. 31.) Korm. rendelet (a továbbiakban: Korm. rendelet) a felelős akkreditált közbeszerzési szaktanácsadói tevékenység folytatásához szükséges kötelező közbeszerzési szakmai képzésekre vonatkozó rendelkezéseket tartalmaz.

A Korm. rendelet 2. § (1) bekezdése szerint a közbeszerzési szakmai képzéseket a képző szervezet kezdeményezésére a közbeszerzésekért felelős miniszter ismeri el. Az elismerés célja annak ellenőrzése, hogy a felelős akkreditált közbeszerzési szaktanácsadók tevékenységük folytatása szempontjából figyelembe vehető képzések a Korm. rendeletben meghatározott magas szintű követelményeknek megfeleljenek.

A Korm. rendelet 2. § (3) bekezdése szerint a képző szervezeteknek – többek közt – az alábbi dokumentum benyújtásával szükséges kezdeményezni az egyes képzések közbeszerzési szakmai képzésként történő elismerését a közbeszerzésekért felelős miniszternél: oktatók 3. § (3) bekezdés b) pontja szerinti szakmai tapasztalatát alátámasztó önéletrajza.

**3. Az adatkezelés jogalapja:**

Az adatkezelés jogalapját az Infotv. 5. § (1) bekezdés a) pontja, valamint a közbeszerzésekről szóló 2015. évi CXLIII. törvény (továbbiakban: Kbt.) 195. § (2a) bekezdése adja.

Ezek alapján a személyes adatok kezelése megvalósulhat az érintett kifejezett hozzájárulása nélkül is, tekintettel arra, hogy törvényi felhatalmazás alapján a közbeszerzésekért felelős miniszter jogosult a szakmai képzéseknek az elismerése céljából a képzéseken előadó oktatók természetes személyazonosító adatait, elérhetőségi adatait, végzettségét, szakmai tapasztalatát érintő adatok kezelésére.

**4. Az Adatkezelő által kezelt személyes adatok köre:**

A közbeszerzési szakmai képzéseknek a közbeszerzésekért felelős miniszter általi elismeréséhez a képzési kérelemmel egyidejűleg benyújtandó – a Korm. rendelet kiegészítő dokumentumaként szolgáló Tájékoztató II. mellékletében megjelölt személyes adatok az adatkezelés céljánál írtak szerint.

**5. Az adatkezelés időtartama:**

Az adatkezelés időtartama - az adatkezelési célokhoz kapcsolódóan, illetve figyelemmel a Korm. rendelet 4. § (3) bekezdésére – a képzés napjától, vagy a képzés utolsó napjától számított két év.

**6. Adatfeldolgozó igénybevételéről szóló tájékoztatás:**

Adatkezelő adatfeldolgozót nem vesz igénybe.

**7. Az adatok megismerésére jogosult személyek köre:**

Az érintettek által megadott személyes adatokhoz kizárólag az Adatkezelő arra kifejezetten feljogosított munkatársai férhetnek hozzá.

**8. Adatbiztonsági intézkedésekről szóló tájékoztatás:**

Adatkezelő központi költségvetési szerv, amelynek működése szabályozott, az irattározás rendjére és az informatikai rendszer(ek) működésére belső szabályozásokat és kontrollokat alkalmaz.

Adatkezelő gondoskodott a birtokába kerülő személyes adatok biztonságáról, megtette továbbá azokat a technikai és szervezési intézkedéseket és kialakította azokat az eljárási szabályokat, amelyek az Infotv., a Korm. rendelet, valamint az egyéb adat- és titokvédelmi szabályok érvényre juttatásához szükségesek.

Adatkezelő informatikai rendszere és hálózata egyaránt védett a számítógéppel támogatott csalás, kémkedés, szabotázs, vandalizmus, tűz és árvíz, továbbá a számítógépvírusok, a számítógépes betörések és a szolgálat megtagadásra vezető támadások ellen. Az üzemeltető a biztonságról szerverszintű és alkalmazásszintű védelmi eljárásokkal gondoskodik.

**9. Az érintettek jogai és jogérvényesítési lehetőségei:**

Az érintett a jogainak megsértése esetén az adatkezelő ellen bírósághoz fordulhat, illetve az Infotv. 22. § szerint a Nemzeti Adatvédelmi és Információszabadság Hatóság előtt adatvédelmi hatósági eljárást, valamint vizsgálatot kezdeményezhet.

Jogorvoslati lehetőséggel, panasszal a Nemzeti Adatvédelmi és Információszabadság Hatóságnál lehet élni:

Név: Nemzeti Adatvédelmi és Információszabadság Hatóság

Székhely: 1125 Budapest, Szilágyi Erzsébet fasor 22/C.

Honlap: <http://www.naih.hu>

Telefon: +36 (1) 391-1400

Telefax: +36 (1) 391-1410

E-mail: [ugyfelszolgalat@naih.hu](https://www.dijnet.hu/ekonto/control/ugyfelszolgalat%40naih.hu)

Az Adatkezelő fenntartja a jogot, hogy a jelen adatvédelmi nyilatkozatát megváltoztassa.

Az adatkezelés megváltozása nem jelentheti a személyes adatok céltól eltérő kezelését. Az erre vonatkozó tájékoztatást az Adatkezelő 15 nappal előre közzéteszi.